

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 12.decembrī **Nr.759**

 (prot.Nr.38, 5.§)

# Par Daugavpils 1.speciālās pamatskolas reorganizāciju

Pamatojoties uz Izglītības likuma 17.panta trešās daļas 1.punktu, 23.panta otro daļu, 26.pantu, likuma „Par pašvaldībām” 21.panta pirmās daļas 8.punktu un ņemot vērā Valsts pārvaldes iekārtas likuma 15.panta ceturtās daļas 1.punktu, kas nosaka, ka tiešās pārvaldes iestādi likvidē, pievienojot citai iestādei, — rezultātā pievienojamā iestāde beidz pastāvēt, Daugavpils pilsētas domes Izglītības un kultūras jautājumu komitejas 2019.gada 5.decembra atzinumu, Finanšu komitejas 2019.gada 5.decembra atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Ar 2020.gada 1.jūliju likvidēt Daugavpils 1.speciālo pamatskolu (izglītības iestādes reģistrācijas Nr.2722901223 juridiskā adrese: 18.novembra iela 197V, Daugavpils), pievienojot Daugavpils Stropu pamatskolai - attīstības centram (izglītības iestādes reģistrācijas Nr.2724903240 juridiskā adrese: Abavas iela 1, Daugavpils).

2. Nodot Daugavpils 1.speciālās pamatskolas licencēto un akreditēto izglītības programmu – Speciālās pamatizglītības programma izglītojamajiem ar garīgās attīstības traucējumiem (programmas kods 21015811); Speciālās pamatizglītības mazākumtautību programma izglītojamajiem ar garīgās attīstības traucējumiem (programmas kods 21015821); Speciālās pamatizglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem (programmas kods 21015911); Speciālās pamatizglītības mazākumtautību programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem (programmas kods 21015921); Profesionālās pamatizglītības programma (mājturība), profesionālā kvalifikācija mājkalpotājs (programmas kods 22814011); Profesionālās pamatizglītības programma (kokizstrādājumu izgatavošana), profesionālā kvalifikācija koksnes materiālu apstrādātājs (programmas kods 22543041) - īstenošanu Daugavpils Stropu pamatskolai-attīstības centram, izglītības programmu īstenošanas adrese: Abavas iela 1, Daugavpils.

3. Daugavpils pilsētas Izglītības pārvaldei:

3.1. organizēt Daugavpils Stropu pamatskolas – attīstības centra un Daugavpils 1.speciālās pamatskolas materiālo vērtību un finanšu resursu inventarizāciju, finanšu līdzekļu, mantas, saistību un lietvedības nodošanu Izglītības iestādei līdz 2020.gada 1.jūlijam;

3.2. brīdināt Daugavpils 1.speciālās pamatskolas direktoru Robertu Antiņu par izglītības iestādes likvidāciju un veikt nepieciešamās darbības atbilstoši Darba likuma normām;

3.3. nodrošināt attiecīgu Daugavpils pilsētas Izglītības pārvaldes nolikuma grozījumu iesniegšanu apstiprināšanai domē;

 3.4. īstenot citus pasākumus, kas nepieciešami lēmumā minēto uzdevumu izpildei.

4. Daugavpils 1.speciālās pamatskolas direktoram Robertam Antiņam rakstveidā brīdināt izglītības iestādes darbiniekus par Daugavpils 1.speciālās pamatskolas likvidāciju un veikt nepieciešamās darbības atbilstoši Darba likuma prasībām.

5. Lēmuma izpildi kontrolē Daugavpils pilsētas domes priekšsēdētāja vietnieks J.Dukšinskis.

6. Ar 2020.gada 30.jūniju atzīt par spēku zaudējušu Daugavpils pilsētas domes 2007.gada 22.novembra lēmumu Nr.1038 „Par izglītības iestādes nolikuma apstiprināšanu”.

Domes priekšsēdētājs *(personiskais paraksts)* A.Elksniņš